ai4bharat/Pralekha huggingface dataset:
सामाजिक न्याय आणि सबलीकरण मंत्रालय
3 डिसेंबर रोजी आंतरराष्ट्रीय दिव्यांगजन दिनी राष्ट्रपती दिव्यांग व्यक्तींच्या सक्षमीकरणासाठी उत्कृष्ट कार्य करणाऱ्यांना प्रदान करणार राष्ट्रीय पुरस्कार
व्यक्ती, संस्था, संघटना आणि राज्य/जिल्हा इत्यादींना त्यांच्या उत्कृष्ट कामगिरीबद्दल आणि दिव्यांगजनांच्या सक्षमीकरणासाठी कार्य केल्याबद्दल पुरस्कार प्रदान केले जातील
केंद्रीय सामाजिक न्याय आणि सबलीकरण मंत्रालयाच्या दिव्यांगजन सक्षमीकरण विभागातर्फे 3 डिसेंबर 2021 रोजी 'आंतरराष्ट्रीय दिव्यांगजन दिनी’ नवी दिल्ली येथील विज्ञान भवनात आयोजित कृतज्ञता सोहोळ्यात राष्ट्रपती श्री राम नाथ कोविंद हे प्रमुख पाहुणे असतील. राष्ट्रपती श्री कोविंद हे व्यक्ती, संस्था, संघटना आणि राज्य/जिल्हा इत्यादींना त्यांच्या उल्लेखनीय कामगिरीबद्दल आणि दिव्यांगजनांच्या  सक्षमीकरणासाठी कार्य केल्याबद्दल वार्षिक राष्ट्रीय पुरस्कार प्रदान करतील.
केंद्रीय सामाजिक न्याय आणि सबलीकरण मंत्री डॉ. वीरेंद्र कुमार या समारंभाच्या अध्यक्षस्थानी असतील, तर केंद्रीय सामाजिक न्याय आणि सबलीकरण राज्यमंत्री श्री रामदास आठवले, श्री ए. नारायणस्वामी आणि श्रीमती प्रतिमा भौमिक देखील या कार्यक्रमात उपस्थित असतील.
दरवर्षी दिव्यांग व्यक्तींच्या सक्षमीकरणात केलेल्या उल्लेखनीय कामगिरी आणि कार्यासाठी केंद्रीय सामाजिक न्याय आणि सबलीकरण मंत्रालयाचा दिव्यांगजन सबलीकरण विभाग 3 डिसेंबर 2021 रोजी व्यक्ती, संस्था, संघटना, राज्य/जिल्हा इत्यादींना राष्ट्रीय पुरस्कार प्रदान करतो.
अधिक माहितीसाठी कृपया येथे क्लिक करा.
संरक्षण मंत्रालय
भारतीय नौदल आणि सौदी अरेबियाच्या नौदलादरम्यान पहिला अल् मोहेद अल् हिंदी सराव
भारतीय नौदलाच्या शिष्टमंडळाने नुकतीच सौदी अरेबियाला भेट दिली. भारतीय नौदलाच्या वेस्टर्न फ्लीटचे प्रमुख ध्वज अधिकारी रीअर ऍडमिरल अजय कोचर यांनी सौदी अरेबियाच्या ईस्टर्न फ्लीटचे फ्लीट कमांडर रीअर ऍडमिरल माजिद अल कहतानी यांची 10 ऑगस्ट 2021 रोजी सौदी अरेबियाच्या ईस्टर्न फ्लीटचे मुख्यालय असलेल्या किंग अब्दुल अजीज नौदल तळावर भेट घेतली. कोचर यांनी किंग फहाद नौदल अकादमीला देखील भेट दिली आणि कमांडंट रीअर ऍडमिरल फैजल बिन फहाद अल् घुफैली यांची भेट घेतली. सौदी अरेबियामधील भारताचे राजदूत डॉ. औसाफ सईद यांनी अल जुबैल येथे आयएनस कोची या जहाजावर कोचर यांच्यासोबत वार्ताहर परिषद घेतली. 11 ऑगस्ट 2021 रोजी या दोघांनी सौदी अरेबियाच्या ईस्टर्न प्रॉव्हिन्सचे गव्हर्नर सौद बिन नयेफ अल् सौद यांची दमाम येथे भेट घेतली. भारतीय नौदल आणि सौदी अरेबियाच्या नौदलादरम्यान पहिल्या अल् मोहेद अल् हिंदी या सरावाचे आयोजन होणार आहे. या सरावाच्या पार्श्वभूमीवर दोन्ही देशांच्या नौदलांच्या अधिकाऱ्यांनी अल जुबैल मधील किंग अब्दुलअजीज नौदल तळावर समन्वय परिषदेमध्ये परस्परांची भेट घेतली. परस्परांच्या कार्य पद्धतींचा सखोल अभ्यास करण्याच्या उद्देशाने दोन्ही नौदलांच्या तज्ञांच्या व्याख्यानांचे देखील यावेळी आयोजन करण्यात आले.
इलेक्ट्रॉनिक्स आणि माहिती तंत्रज्ञान मंत्रालय
अधिक प्रभावी उपाययोजना करण्याची व्हॉट्सॲपला सूचना
नवी दिल्ली, 20 जुलै 2018
व्हॉट्सॲप या समाजमाध्यमावरुन प्रक्षोभक संदेश प्रसारित झाल्यामुळे घडणाऱ्या दुर्देवी घटनांच्या पार्श्वभूमीवर इलेक्ट्रॉनिक्स आणि माहिती तंत्रज्ञान मंत्रालयाने व्हॉट्सॲपला या संदर्भात अधिक प्रभावी उपाययोजना करण्याची सूचना केली आहे. या संदर्भात मंत्रालयात पाठवलेल्या पत्राच्या उत्तरादाखल व्हॉट्सॲपने, आपण करीत असलेल्या उपाययोजनांची माहिती दिली आहे.
बिदर येथे मुलांच्या अपहरणासंदर्भातील संदेश प्रसारित झाल्यानंतर निव्वळ अफवेमुळे एका 32 वर्षीय सॉफ्टवेअर इंजिनिअरला जीव गमवावा लागला, यावरुन अशा संदेशामुळे होणाऱ्या हानीची कल्पना येते. व्हॉट्सॲप या समाजमाध्यमावरुन कोणतीही खातरजमा न करता अशा प्रकारचे संदेश सर्रास प्रसारित केले जातात. ते वेळीच रोखण्याची आवश्यकता मंत्रालयाने व्यक्त केली आहे. दिशाभूल करणाऱ्या बातम्या ओळखणे आणि आपल्याकडे आलेल्या बातम्या फॉरवर्ड करतांना तशा लेबलची सोय करणे या दृष्टीने व्हॉट्सॲप प्रयत्नशील आहे. मात्र या समाजमाध्यमावरुन प्रसारित होणाऱ्या संदेशांच्या माध्यमातून पसरलेल्या अफवा जीवघेण्या ठरत असल्याच्या पार्श्वभूमीवर अधिक प्रभावी उपाययोजना कराव्यात असे मंत्रालयाने सांगितले आहे.
N.Sapre/M.Pange/P.Malandkar
(Visitor Counter : 95
अर्थ मंत्रालय
अर्थसंकल्प 2020 बाबत केंद्रीय वित्तमंत्री मुंबईत साधणार संवाद
मुंबई, 5 फेब्रुवारी 2020
केंद्रीय वित्त आणि कंपनी व्यवहार मंत्री निर्मला सितारामन 7 फेब्रुवारीला मुंबई भेटीवर येणार आहेत. संसदेत 1 फेब्रुवारीला सादर केलेल्या केंद्रीय अर्थसंकल्प 2020-21 च्या विविध तरतुदींविषयी उद्योग क्षेत्रातले प्रतिनिधी, व्यापार संघटना, इन्व्हेस्टमेंट बँकर्स आणि शेतकरी संघटनांची वित्तमंत्री भेट घेणार आहेत. अर्थतज्ज्ञ, करसल्लागार संघटना, वित्तीय आणि लेखा कंपन्या, व्यावसायिक संघटना, शिक्षण तज्ज्ञ यांच्याशीही अर्थसंकल्पातल्या वैशिष्ट्यांविषयी वित्तमंत्री तपशीलवार संवादात्मक सत्र घेणार आहेत.
वित्तीय सेवा, आर्थिक घडामोडी, व्यय, महसूल विभागांचे सचिव आणि केंद्रीय अप्रत्यक्ष कर आणि सीमा शुल्क मंडळ तसेच केंद्रीय प्रत्यक्ष कर मंडळ यांचे अध्यक्षही वित्तमंत्र्यांसमवेत या कार्यक्रमाला उपस्थित राहतील.
या कार्यक्रमाला उपस्थित राहू इच्छिणाऱ्या संघटनांनी आयकर आयुक्त  आयकर भवन, चर्चगेट, मुंबई इथे mumbai.cit.co.admin@incometax.gov.in या ईमेल द्वारे संपर्क करावा.
वित्तमंत्री निर्मला सितारामन अशाच प्रकारचा संवाद चेन्नई, कोलकाता आणि बंगळुरु इथे साधणार आहेत.
S.Tupe/N.Chitale/D.Rane
(Visitor Counter : 76
पंतप्रधान कार्यालय
नारी शक्ती वंदन अधिनियम पारित झाल्यानंतर महिला खासदारांनी घेतली पंतप्रधानांची भेट
संसदेत ऐतिहासिक नारी शक्ती वंदन अधिनियम काल रात्री पारित झाल्याबद्दल आनंद व्यक्त करत महिला खासदारांनी पंतप्रधानांची भेट घेतली.
पंतप्रधान आपल्या एक्स संदेशात म्हणाले:
"नारी शक्ति वंदन अधिनियम पारित झाल्यामुळे अतिशय उत्साहीत असलेल्या आपल्या कर्तबगार महिला खासदारांना भेटण्याचा सन्मान प्राप्त झाला.
अत्यंत महत्त्वपूर्ण अशा विधेयकाला मूर्त स्वरूप प्राप्त झाल्याबद्दलचा आनंद एकत्र येऊन साजरा करणाऱ्या परिवर्तनाच्या शिलेदारांना पाहून अतिशय आनंद होत आहे.
नारी शक्ती वंदन अधिनियम पारीत झाल्याने, भारत एका उज्वल, अधिक समावेशक भविष्याच्या उंबरठ्यावर उभा आहे आणि आपली नारी शक्ती या परिवर्तनाच्या केंद्रस्थानी आहे."
रस्ते वाहतूक आणि महामार्ग मंत्रालय
भारतमाला परियोजना
नवी दिल्ली, 16 डिसेंबर 2021
केंद्र सरकारने ऑक्टोबर, 2017 मध्ये सुमारे 34,800 किमी  एकूण लांबीसह भारतमाला परियोजनेचा पहिला टप्पा मंजूर केला होता. यासाठी अंदाजे 5,35,000.00 कोटी,रुपये खर्च अपेक्षित असून, सुमारे 9,000 किमी लांबीचा इकॉनॉमिक कॉरिडॉर, सुमारे 6,000 किमी लांबीचा आंतर-कॉरिडॉर आणि फीडर रस्ते , राष्ट्रीय कॉरिडॉरच्या सुमारे 5,000 किमी लांबीच्या टप्प्याची कार्यक्षमता सुधारणे, सुमारे 2,000 किमी लांबीची सीमा आणि आंतरराष्ट्रीय भागाची कनेक्टिव्हिटी, सुमारे 2,000 किमी लांबीचे किनारपट्टी आणि बंदरांना जोडणारे रस्ते, सुमारे 800 किमी लांबीचा एक्सप्रेसवे या विकासकामांचा समावेश आहे.
भारतमाला परियोजन टप्पा -1 अंतर्गत आसामसह ईशान्येकडील राज्यांमध्ये 1,371 किमी लांबीचे प्रकल्प उभारण्यात येणार आहेत, त्यापैकी 27 किमी लांबीचे प्रकल्प पूर्ण झाले आहेत. राज्यनिहाय तपशील खालीलप्रमाणे आहेतः
|
|
State
|
|
Total
|
|
Awarded
|
|
Length

|
|
Total Capital cost (Rs. in
Cr.)
|
|
Length

|
|
Total Capital cost 
|
|
Assam
|
|
512
|
|
15,523
|
|
225
|
|
10,635
|
|
Manipur
|
|
607
|
|
10,015
|
|
387
|
|
7,116
|
|
Meghalaya
|
|
128
|
|
2,218
|
|
128
|
|
2,218
|
|
Mizoram
|
|
361
|
|
6,370
|
|
361
|
|
6,370
|
|
Nagaland
|
|
193
|
|
3,398
|
|
193
|
|
3,398
|
|
Tripura
|
|
75
|
|
1,075
|
|
75
|
|
1,075
आसाम राज्यात 3 राष्ट्रीय महामार्ग  घोषित करण्यात आले आहेत.
आसाम राज्यातील बदरपुरघाट-ममित मार्ग आणि सिलचर-कनैलबाजार मार्ग राष्ट्रीय महामार्ग म्हणून घोषित केलेले नाहीत. कनेक्टिव्हिटीची आवश्यकता, अंतरिम प्राधान्य आणि निधीची उपलब्धता याच्या आधारे मंत्रालय वेळोवेळी महामार्गांची घोषणा करण्याबाबत विचार करते.
केंद्रीय रस्ते वाहतूक आणि महामार्ग मंत्री नितीन गडकरी यांनी लोकसभेत एका लेखी उत्तरात ही माहिती दिली.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
पंतप्रधान कार्यालय
जपानमधील वाकायामा येथे सार्वजनिक कार्यक्रमादरम्यान घडलेल्या हिंसक घटनेचा पंतप्रधानांकडून निषेध व्यक्त
पंतप्रधान नरेंद्र मोदी यांनी जपानमधील वाकायामा येथे एका सार्वजनिक कार्यक्रमादरम्यान घडलेल्या हिंसक घटनेचा निषेध केला आहे , या कार्यक्रमाला जपानचे पंतप्रधान फुमियो किशिदा उपस्थित होते.
एका ट्विटमध्ये पंतप्रधान म्हणाले;
"जपानमधील वाकायामा येथे एका सार्वजनिक कार्यक्रमादरम्यान घडलेल्या हिंसक घटनेबद्दल समजले जिथे माझे मित्र पंतप्रधान @Kishida230 उपस्थित होते. ते सुखरूप आहेत हे ऐकून बरे वाटले . त्यांच्या निरामय आणि उत्तम आरोग्यासाठी प्रार्थना. सर्व प्रकारच्या हिंसेचा भारत निषेध करतो."
सांस्कृतिक मंत्रालय
कलेच्या क्षेत्रात वावरणारे कलाकार आणि गुणवंत यांची आर्थिक तसेच सामाजिक-अर्थविषयक स्थिती सुधारण्यासाठी केंद्रीय सांस्कृतिक मंत्रालयाने ‘कलाकारांसाठी निवृत्तीवेतन आणि वैद्यकीय मदत’ योजना सुरु केली
केंद्रीय सांस्कृतिक मंत्रालयाने ‘कलाकारांसाठी निवृत्तीवेतन आणि वैद्यकीय मदत’ योजना नावाची एक नवी योजना सुरु केली आहे. विशिष्ट कला आणि साहित्य क्षेत्रात लक्षणीय योगदान देणाऱ्या पण सध्या अत्यंत हलाखीच्या परिस्थितीत जीवन कंठणाऱ्या वयोवृद्ध कलाकार आणि गुणवंतांच्या आर्थिक तसेच सामाजिक-अर्थविषयक परिस्थितीत सुधारणा करणे हा या योजनेचा उद्देश आहे. ज्या कलाकारांचे  वय 60 हून अधिक आहे आणि ज्यांचे वार्षिक उत्पन्न 48,000/- रुपयांहून कमी आहे अशा पात्र लाभार्थ्यांना या योजनेतून निधी दिला जातो. त्याशिवाय संस्कृती मंत्रालय ‘कला आणि संस्कृती संवर्धनासाठी शिष्यवृत्ती तसेच फेलोशिप’ योजना देखील राबवीत आहे. या योजनेचे खालील तीन मुख्य घटक आहेत:-
- विविध कला क्षेत्रातील युवा कलाकारांसाठी शिष्यवृत्ती  :- वय वर्षे 18 ते 25 या गटातील तरुण कलाकार लाभार्थ्यांना दोन वर्षांच्या कालावधीसाठी चार समान अर्धवार्षिक हप्त्यांमध्ये दर महिना 5000 रुपयांची शिष्यवृत्ती देण्यात येते. या योजनेचा लाभ मिळण्यासाठी उमेदवाराने किमान पाच वर्षे गुरूंच्या अथवा एखाद्या संस्थेच्या मार्गदर्शनाखाली प्रशिक्षण घेतलेले असले पाहिजे. मंत्रालयाने सुरु केलेल्या या शिष्यवृत्तीसाठी तज्ञ समितीसमोर केलेले सादरीकरण, व्यक्तिगत मुलाखत आणि चर्चा यांच्या आधारावर गुणवंत उमेदवारांची निवड करण्यात येते.
- विविध कला क्षेत्रांमध्ये उल्लेखनीय कामगिरी करणाऱ्या व्यक्तींना ज्येष्ठ/ कनिष्ठ फेलोशिप- कला क्षेत्रातील संशोधनासाठी 40 वर्षे अथवा त्यापेक्षा मोठ्या वयाच्या कलाकारांना चार समान अर्धवार्षिक हप्त्यांमध्ये दर महिना 20,000 रुपये अशी दोन वर्षांसाठी ज्येष्ठ फेलोशिप देण्यात येते. तर 25 ते 40 वर्षे या वयोगटातील निवडक कलाकारांना चार समान अर्धवार्षिक हप्त्यांमध्ये दोन वर्षांसाठी दर महिना 10,000 रुपयांची कनिष्ठ फेलोशिप देण्यात येते. प्रत्येक वर्षीच्या तुकडीत सुमारे 400 ज्येष्ठ आणि कनिष्ठ फेलोशिप देण्यात येतात. ज्येष्ठ आणि कनिष्ठ फेलोशिपसाठी केंद्रीय सांस्कृतिक मंत्रालयाने नेमलेल्या तज्ञ समितीकडून या फेलोशिप साठी पात्र कलाकारांची निवड करण्यात येते.
- कला क्षेत्रातील संशोधनासाठी टागोर राष्ट्रीय फेलोशिप – या फेलोशिपसाठी दोन विभागांत कलाकारांची निवड करण्यात येते, टागोर राष्ट्रीय फेलोशिप आणि टागोर संशोधन शिष्यवृत्ती. यासाठी चार विविध गटांतील अनेक सहभागी संस्थांच्या संलग्नतेच्या माध्यमातून कलाविषयक संशोधनाचे कार्य करण्यात येते. मंत्रालयाने या कार्यासाठी विशेषत्वाने निवड केलेल्या राष्ट्रीय निवड समितीकडून या दोन योजनांसाठी कलाकारांची अंतिम निवड करण्यात येते.
वर उल्लेख केलेल्या शिष्यवृत्तींखेरीज रेपर्टरी अनुदान, सांस्कृतिक कार्यक्रमांच्या निर्मितीसाठीचे अनुदान अशा इतर योजनांच्या माध्यमातून व्यावसयिक आणि हौशी कलाकारांना आर्थिक मदत करण्यात येते.
केंद्रीय संस्कृती, पर्यटन तसेच ईशान्य प्रदेश विकास मंत्री जी.किशन रेड्डी यांनी आज राज्यसभेत ही माहिती दिली.
राष्ट्रपती कार्यालय
कोविड–19 संसर्गावर नियंत्रण मिळविण्यासाठी देशात सरकारकडून सुरु असलेल्या विविध प्रयत्नांना मिळणाऱ्या प्रतिसादाची माहिती करून घेण्यासाठी उद्या भारताचे राष्ट्रपती घेणार सर्व राज्ये आणि केंद्रशासित प्रदेशांचे राज्यपाल, नायब राज्यपाल आणि प्रशासकांची बैठक
(नवी दिल्ली, 2 एप्रिल 2020
देशभरात सध्या कोविड-19 विषाणू संसर्गामुळे उद्भवलेल्या आपत्कालीन परिस्थितीचा आढावा घेऊन या महामारीवर नियंत्रण मिळविण्यासाठीच्या सरकारच्या प्रयत्नांना मिळत असलेल्या प्रतिसादाची माहिती करून घेण्यासाठी भारताचे राष्ट्रपती रामनाथ कोविंद आणि उपराष्ट्रपती एम. व्यंकैय्या नायडू उद्या राष्ट्रपती भवनात व्हिडिओ कॉन्फरन्सिंगद्वारे सर्व राज्ये आणि केंद्रशासित प्रदेशांच्या राज्यपाल, नायब राज्यपाल आणि प्रशासकांची बैठक घेणार आहेत.
राज्यांमध्ये सध्या कोविड–19 संसर्गाची परिस्थिती जाणून घेणे, दुर्बल घटकांवर लक्ष्य केंद्रित करणे, रेड क्रॉस संघटनेची भूमिका निश्चित करणे तसेच राज्य आणि केंद्रशासित प्रदेशांची सरकारे या साथीवर नियंत्रण मिळविण्यासाठी करीत असलेल्या प्रयत्नांना पाठबळ देण्यासंदर्भात सर्वसामान्य नागरिक, स्वयंसेवी आणि खासगी क्षेत्रातील संस्था यांच्याकडून मिळणाऱ्या सहकार्याचा आढावा घेणे ही उद्याच्या बैठकीची मुख्य उद्दिष्टे आहेत.
या सर्वांसोबत राष्ट्रपतींनी 27 मार्चला घेतलेल्या बैठकीनंतरची ही दुसरी बैठक असेल. पहिल्या बैठकीत 14 राज्यपाल आणि दिल्लीच्या नायब राज्यपालांनी त्यांच्या क्षेत्रांमधील अनुभव सांगितले होते.
G.Chippalkatti/S.Chitnis/P.Kor
अर्थ मंत्रालय
प्रधानमंत्री गरीब कल्याण पॅकेज अंतर्गत मजबूत डिजिटल देयक पायाभूत सुविधा देयकाचे तत्काळ हस्तांतरण सक्षम करते
नवी दिल्ली, 12 एप्रिल 2020
जनधन खाती तसेच खातेधारकांचे मोबाईल क्रमांक आणि आधार [जनधन-आधार-मोबाईल ] यांची नोंद असलेली इतर खाती लिंक करून त्याच्या माध्यमातून डिजिटल देय प्रणाली सुरु करण्यात आली आहे. ही पायाभूत सुविधा डीबीटी प्रवाह, सामाजिक सुरक्षा / निवृत्तीवेतन इत्यादी योजनांचा अवलंब इत्यादींसाठी आवश्यक आधार प्रदान करते. बँकेत खाती नसणाऱ्या लोकांना बँक खाती उघडून द्यायच्या उद्देशाने ऑगस्ट 2014 मध्ये प्रधानमंत्री जनधन योजना  सुरु करण्यात आली. 20 मार्च 2020 पर्यंतच्या सर्व 126 क्रियाशील सीएएसए खात्यांपैकी 38 कोटींहून अधिक खाती पीएमजेडीवाय अंतर्गत उघडण्यात आली आहेत.
इंटरऑपरेबल, वेगवान आणि अचूक व्यवहाराची सक्षमता-
- बँक खाती बँक शाखा, व्यवसाय प्रतिनिधी  जागा, व्यापारी ठिकाण आणि इंटरनेटवर रोख आणि डिजिटल दोन्ही व्यवहार करण्यास सक्षम आहेत. बँकिंग सेवांसाठी आणि किरकोळ देयांसाठी बायोमेट्रिक आयडी वापरुन, एईपीएस / भीम आधार पे यासारख्या अत्यंत स्वस्त-प्रभावी पेमेंट उपाययोजना तयार केल्या आहेत.
- डिजिटल पेमेंट व्यवस्थेमध्ये खालील पद्धतींचा समावेश आहे:
- एईपीएस: शाखा / बीसी येथे आधार प्रमाणीकरण वापरुन रोख रक्कम काढण्यास मदत होते
- भीम आधार पे: आधार प्रमाणिकरण वापरून व्यापारांना पेमेंट करणे शक्य
- रूपे डेबिट कार्ड: 31 मार्च 2020 पर्यंत पीएमजेडीवाय खात्यांमध्ये 29 कोटी किंमतीच्या रूपे डेबिट कार्डांसह 60.4 कोटी किंमतीची रूपे कार्ड वितरीत करण्यात आली आहेत. ही कार्डे एटीएममध्ये रोखीने पैसे काढण्यासाठी आणि पॉईंट्स ऑफ सेल  आणि डिजिटल पेमेंटसाठी ईकॉमर्समध्ये वापरली जाऊ शकतात.
- युपीआय: त्वरित वेळेवर पेमेंट करणारी प्रणाली जी व्यक्ती ते व्यक्ती  आणि व्यक्ती ते व्यापारी पी 2 एम व्यवहारांना मदत करते.
- बीबीपीएस: इंटरनेट आणि बीसी स्थानांद्वारे रोख आणि डिजिटल पद्धतींचा उपयोग करुन युटिलिटी बिले भरण्यास मदत होते.
वर नमूद केलेल्या डिजिटल पेमेंट पायभूत सुविधांचा उपयोग करून, कोविड-19 मुळे पुकारलेल्या लॉकडाऊनच्या परिणामापासून बचावासाठी केंद्रीय अर्थमंत्री निर्मला सीतारमण यांनी 26 मार्च रोजी जाहीर केलेल्या प्रधानमंत्री गरीब कल्याण पॅकेजअंतर्गत 30 कोटीहून अधिक गरीबांना 28,256 कोटी रुपयांची आर्थिक मदत मिळाली आहे.
प्रधानमंत्री गरीब कल्याण पॅकेज अंतर्गत 10 एप्रिल 2020 पर्यंत लाभार्थ्यांना खालीलप्रमाणे रक्कम देण्यात आली आहे.
|
|
योजना
|
|
लाभार्थ्यांची संख्या
|
|
अंदाजे रक्कम
|
|
पीएमजेडीवाय महिला खातेदारांना पाठिंबा
|
|
19.86 कोटी 
|
|
9930 कोटी रुपये
|
|
पीएम-किसान अंतर्गत शेतकऱ्यांना मोबदला
|
|
6.93 कोटी 
|
|
13,855 कोटी रुपये
|
|
एनएसएपी लाभार्थ्यांना पाठिंबा

|
|
2.82 कोटी
|
|
1405 कोटी रुपये
|
|
इमारत आणि इतर बांधकाम कामगारांना पाठिंबा
|
|
2.16 कोटी
|
|
3066 कोटी रुपये
|
|
एकूण
|
|
31.77 कोटी
|
|
28,256 कोटी रुपये
G.Chippalkatti/S.Mhatre/P.Malandkar
(
पंतप्रधान कार्यालय
पंतप्रधानांनी रक्षाबंधनाच्या पावन दिवसानिमित्त सर्वांना दिल्या शुभेच्छा
पंतप्रधान नरेंद्र मोदी यांनी रक्षाबंधनाच्या पावन दिवसानिमित्त जनतेला शुभेच्छा दिल्या आहेत.
आपल्या ट्विट संदेशात पंतप्रधान म्हणाले;
"आपणा सर्वांना रक्षाबंधनाच्या खूप खूप शुभेच्छा.
आपणा सर्वांना रक्षाबंधनाच्या खूप खूप शुभेच्छा."
आरोग्य आणि कुटुंब कल्याण मंत्रालय
नीट आणि अन्य सामायिक प्रवेश परीक्षा
नीट  आणि इतर सामायिक प्रवेश परीक्षा स्थगित करण्याचा केंद्र सरकारचा कोणताही विचार नाही. नीट -  आणि नीट -  2021 परीक्षा अनुक्रमे 11सप्टेंबर, 2021 आणि 12 सप्टेंबर 2021 रोजी होणार आहेत.
परीक्षा योग्य सावधगिरीने आणि कोविड योग्य वर्तनासह सर्व प्रोटोकॉलचे पालन करून घेण्यात येईल. तसेच परीक्षा सुरळीत पार पडाव्यात यासाठी उमेदवार आणि परीक्षा कर्मचार्यांसाठी पुढील अतिरिक्त सुरक्षात्मक उपाय सुचवण्यात आले आहेत :
1.उमेदवारांची होणारी गर्दी आणि त्यांना करावा लागणारा लांबचा प्रवास टाळण्यासाठी देशभरात परीक्षा केंद्रांची संख्या वाढवण्यात आली आहे.
2.उमेदवारांना सहजपणे प्रवास करता यावा यासाठी प्रवेशपत्रांबरोबर कोविड ई-पास देण्यात आला आहे.
3.परीक्षा केंद्रांवर उमेदवारांना प्रवेश आणि निर्गमनासाठी योग्य स्वतंत्र व्यवस्था
4.सर्व उमेदवारांचे प्रवेशाच्या ठिकाणी तापमान तपासण्यात येईल. सामान्य तापमानापेक्षा अधिक अधिक तापमान आढळणाऱ्या उमेदवारांसाठी स्वतंत्र वेगळ्या प्रयोगशाळेत परीक्षा देण्याची परवानगी दिली जाईल.
5.उमेदवारांसाठी फेस मास्कचा वापर अनिवार्य असेल आणि त्यांना फेस गिल्ड, फेस मास्क आणि हँड सॅनिटायझर असलेले सेफ्टी किट देण्यात येईल.
6.परीक्षा केंद्राबाहेर गर्दी नियंत्रित करण्यासाठी उपाययोजना केल्या जातील.
कला आणि विज्ञान संदर्भात परीक्षांचे क्षेत्र संबंधित विद्यापीठे / राज्ये यांचेकडे आहे.
केंद्रीय आरोग्य व कुटुंब कल्याण राज्यमंत्री डॉ. भारती प्रवीण पवार यांनी आज लोकसभेत लेखी उत्तरात ही माहिती दिली.
सुक्ष्म, लघु आणि मध्यम उदयोग मंत्रालय
खादी आणि ग्रामोद्योग आयोगाकडून फॅशन आयकॉन सुनील सेठी यांची सल्लागारपदी नियुक्ती
नवी दिल्ली, 25 सप्टेंबर 2020
खादी आणि ग्रामोद्योग आयोगाने भारतीय फॅशन जगतातील आघाडीचे व्यक्तीमत्व सुनील सेठी यांची सल्लागार म्हणून नियुक्ती केली आहे. सेठी केव्हीआयसीला तयार वस्त्रांसाठी नवनवीन डिझाईन आणि खादीचा देशात आणि देशाबाहेर प्रसार करण्याबाबत सल्ला देतील.
सुनील सेठी यांची नियुक्ती एक वर्षासाठी आहे. याअगोदर रितू बेरी केव्हीआयसीच्या सल्लागारपदी होत्या, त्यांचा कार्यकाल नुकताच संपला.
सुनील सेठी यांचा फॅशन जगतात चार दशकांचा अनुभव आहे. त्यांच्या नियुक्तीने खादीचा देशात आणि देशाबाहेर प्रसार होण्यास मदत होईल, असे केव्हीआयसीचे अध्यक्ष विनय कुमार सक्सेना म्हणाले.
केव्हीआयसी पंतप्रधानांनी दिलेल्या ‘लोकल टू ग्लोबल अँड व्होकल फॉर लोकल’ हे धोरण भारतीय उत्पादन क्षेत्रात लागू करणार आहे.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 68
मंत्रिमंडळ
भारताच्या अंतराळ कार्यक्रमाला चालना
भारतीय अंतराळवीर अंतराळात पाठवण्याच्या उपक्रमाला  केंद्रीय मंत्रिमंडळाची मंजुरी
दोन मानवरहित याने सोडण्याचे नियोजन
अंतराळवीर घेऊन जाणारे पहिले यान 40 महिन्यात
पहिल्या टप्प्यातल्या मोहिमेसाठी खर्च 9023 कोटी रुपये
नवी दिल्ली, 28 डिसेंबर 2018
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत गगनयान उपक्रमाला मंजुरी देण्यात आली. पृथ्वीच्या कनिष्ठ कक्षेत अंतराळवीर घेऊन जाणारे अंतराळयान सोडण्यात येईल. त्याचा कालावधी एक कक्षीय कालावधी ते किमान सात दिवस असेल. तीन सदस्यांसाठी आवश्यक तरतुदी असलेले जीएसएलव्ही एमके-111 यासाठी वापरले जाईल. गगनयान उपक्रमाची उद्दिष्टे पूर्ण करण्यासाठी राष्ट्रीय संस्था, प्रयोगशाळा, शैक्षणिक संस्था, उद्योग यांच्याशी इस्रो समन्वय साधेल.
खर्च:-
गगनयान उपक्रमासाठी सुमारे 10 हजार कोटी रुपये खर्च येणार आहे. यात तंत्रज्ञान विकास, उड्डाणासाठीचे हार्डवेअर आणि आवश्यक पायाभूत घटकांच्या खर्चाचा समावेश आहे. गगनयान उपक्रमात दोन मानवविरहित आणि एक मानवसहित यानाचा समावेश आहे.
फायदे:-
वैविध्यपूर्ण तंत्रज्ञान आणि औद्योगिक क्षमता यांना यामुळे चालना मिळणार आहे. संशोधन आणि तंत्रज्ञान विकास यात व्यापक सहभागामुळे विद्यार्थी आणि संशोधकांना मोठा फायदा मिळणार आहे. या उपक्रमामुळे प्रगत तंत्रज्ञानामध्ये रोजगार निर्मितीची अपेक्षा व्यक्त होत आहे. राष्ट्रीय विकासासाठी विज्ञान आणि तंत्रज्ञानात करिअर करण्याकरिता विद्यार्थ्यांना प्रोत्साहन मिळेल. उड्डाण यंत्रणेची पूर्तता उद्योगामार्फत होईल.
अंमलबजावणी धोरण आणि लक्ष्ये:-
उद्योगामार्फत उड्डाण हार्डवेअर पूर्ततेसाठी इस्रोवर जबाबदारी असेल. गगनयान उपक्रम राष्ट्रीय प्रयत्न आहे. सदस्यांचे प्रशिक्षण, मानव जीव विज्ञान, तंत्रज्ञान विकास तसेच आरेखन अवलोकनात राष्ट्रीय संस्था, प्रयोगशाळा आणि शैक्षणिक संस्था यात सहभाग होतील. अंतराळवीर घेऊन जाणाऱ्या पहिल्या उड्डाणाचे प्रात्यक्षिक मंजुरीपासून 40 महिन्यांच्या आत पूर्ण करण्याचे उदिृष्ट ठेवण्यात आले आहे. तत्पूर्वी पूर्ण तयारीनिशी दोन मानवरहित याने सोडण्यात येतील.
B.Gokhale/S.Kakade/P.Malandkar
(Visitor Counter : 181
संरक्षण मंत्रालय
संरक्षण मंत्रालय माय जीओव्ही  ॲप वर देशातील युवावर्ग आणि जनतेत देशप्रेमाची भावना निर्माण करण्यासाठी घेणार प्रश्नमंजूषा
नवी दिल्ली, 29 जुलै 2020
लवकरच येणाऱ्या 2020 चा स्वातंत्रदिन साजरा करण्याच्या निमित्ताने आत्मनिर्भर भारत ह्या मोहीमेला मोठ्या प्रमाणावर चालना देण्यात येणार आहे. त्या निमित्ताने, युवावर्गामधे तसेच नागरीकांमधे देशप्रेमाची भावना निर्माण करण्यासाठी संरक्षण मंत्रालयआजपासून ते येत्या 10 ऑगस्टपर्यंत माय जीओव्ही ॲपच्या सहयोगाने ‘आत्मनिर्भर भारत-स्वतंत्र भारत’ ही ऑनलाईन प्रश्नमंजूषा स्पर्धा घेणार आहे.
यात जिंकणाऱ्यांना 10 बक्षिसे देण्यात येणार असून प्रथम,द्वितीय, तृतीय आणि सात उत्तेजनार्थ बक्षिसे दिली जाणार आहेत.
 प्रथम क्रमांक Rs 25,0000/
द्वितीय क्रमांक Rs 15,000/
तृतीय क्रमांक Rs 10000/
उत्तेजनार्थ  Rs 5,000/
14 वर्षे आणि अधिक वयाचे कुणीही भारतीय नागरिक या स्पर्धेत सहभागी होऊ शकतील.ही प्रश्नमंजूषा MyGov पोर्टल वर या लिंकवर जाऊन पहाता येईल.
https://quiz.mygov.in/quiz/aatmanirbhar-bharat-swatantra-bharat-quiz/
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 82
गृह मंत्रालय
2021 मध्ये आयोजित केलेल्या विशेष मोहिमेच्या धर्तीवर गृह मंत्रालय 2 ऑक्टोबर 2022 ते 31 ऑक्टोबर 2022 दरम्यान विशेष मोहीम 2.0 चालवत आहे
या स्वच्छता मोहिमेसाठी 5,629 मोहिमेची ठिकाणे निश्चित करण्यात आली आहेत
सर्वसामान्यांशी संबंधित असलेली स्थानिक क्षेत्रे/ तसेच बाहेरील कार्यालयांवर विशेष लक्ष केंद्रित केले आहे
नवी दिल्ली, 26 ऑक्टोबर 2022
वर्ष 2021 मध्ये आयोजित केलेल्या विशेष मोहिमेच्या धर्तीवर गृह मंत्रालय 2 ऑक्टोबर 2022 ते 31 ऑक्टोबर 2022 पर्यंत विशेष मोहीम 2.0 राबवत आहे. या मोहिमेच्या तयारीच्या टप्प्यात  एकूण 5,629 मोहिमेची ठिकाणे निश्चित करण्यात आली होती. मंत्रालयाने या स्वच्छता मोहिमेसाठी सर्वसामान्यांशी संबंधित असलेली स्थनिक क्षेत्रे/ तसेच बाहेरील कार्यालयांवर विशेष लक्ष केंद्रित केले आहे. या मोहिमेअंतर्गत विविध श्रेणींमध्ये प्रलंबित असलेल्या फायली ज्यामधे खासदारांचे संदर्भ, संसदीय आश्वासन, आयएमसी  संदर्भ, राज्य सरकारचे संदर्भ, पीएमओ  संदर्भ, सार्वजनिक तक्रारी आणि पीजी  अपील याचा समावेश होता, त्यांचा शोध घेऊन प्रभावीपणे निपटारा करण्यासाठी त्या एनएआय  कडे पाठवण्यात आल्या आहेत.
विशेष मोहीम 2.0 केंद्रीय सशस्त्र पोलीस दलामार्फत लेह ते इटानगर या भागात राबविण्यात येत आहे. या मोहिमेमध्ये इतर संलग्न / अधीनस्थ कार्यालये देखील सक्रियपणे सहभागी होत आहेत. या विशेष मोहिमेला प्रसिद्धी देण्याचा भाग म्हणून केंद्रीय सशस्त्र पोलीस दल आणि दिल्ली पोलिसांद्वारे @PIBHomeAffairs टॅग करून मोठया प्रमाणावर ट्विट देखील जारी केले जात आहेत आणि PIB ट्विटर हँडलद्वारे ते री-ट्विट केले जात आहेत.
विशेष मोहीम 2.0 चे उद्दिष्ट साध्य करण्यासाठी केंद्रीय गृहमंत्रालय  सर्वतोपरी प्रयत्न करत आहे. विशेष मोहीम 2.0 ची काही छायाचित्रे खाली दाखवण्यात आली आहेत.
Before and After Images of Backside Area of Admin Block, CH Manesar
Before and After Images of 236 BN J.J. COLONY BUS STAND NO.02 BAWANA, N/DLI
Before and After images of F204,204 CoBRA, Karanpur, Chattisgarh
Chakia Bus Stand, Chandauli, Date 03/10/2022
G.B.PANT HOSPITAL, B.B.CANTT. SRINAGAR ON DATED 12/10/2022
B.O.C Chawk Goalpara dtd 11/10/2022
MT Park  as on dated 10/10/2022S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 163
राष्ट्रपती कार्यालय
राष्ट्रपतींची 21 मार्चला राउरकेला येथील NIT च्या 18 व्या वार्षिक पदवीदान समारंभाला उपस्थिती तसेच त्यांच्या हस्ते राउरकेला पोलाद प्रकल्पामधील सुपर स्पेशालिटी रुग्णालयाचे उद्घाटन
राष्ट्रपती राम नाथ कोविंद 20 मार्च 2021 ते 22 मार्च 2021 या कालावधीत ओडिशाला भेट देणार आहेत.
20 मार्च 2021 रोजी संध्याकाळी राष्ट्रपती भुवनेश्वरला पोहोचतील.
21 मार्च 2021 ला राष्ट्रपती राउरकेला येथील NIT च्या 18व्या वार्षिक पदवीदान समारंभाला उपस्थित राहतील. त्याच दिवशी ते राउरकेला पोलाद प्रकल्पामधील सुपर स्पेशालिटी रुग्णालयाचे उद्घाटन करतील.
22 मार्च 2021 रोजी राष्ट्रपती नवी दिल्लीला परतण्यापूर्वी कोणार्क इथल्या इंडिया ऑइल फाउंडेशन ट्रस्ट इंटरप्रिटेशन सेंटरला भेट देतील.
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
नवी दिल्ली 23 ऑगस्ट 2021
राष्ट्रव्यापी लसीकरण मोहिमेअंतर्गत आतापर्यंत कोविड प्रतिबंधक लसीच्या 58 कोटी 25 लाख मात्रा देण्यात आल्या
गेल्या 24 तासांत 25,072 नव्या कोरोना बाधितांची नोंद झाली, ही गेल्या 160 दिवसांतील सर्वात कमी रुग्णसंख्या आहे
सध्याच्या कोविड सक्रीय रुग्णांची संख्या आतापर्यंतच्या एकूण कोविड बाधित रुग्णसंख्येच्या 1.03% इतकी म्हणजेच मार्च 2020 पासूनची आतापर्यंतची सर्वात कमी रुग्णसंख्या
देशात सध्या 3,33,924 कोविड सक्रीय रुग्ण आहेत, ही गेल्या 155 दिवसांतील सर्वात कमी रुग्णसंख्या आहे
रोगमुक्ती दरात वाढ होऊन सध्या तो मार्च 2020 पासूनच्या सर्वात उच्चांकी पातळीवर म्हणजे 97.63% आहे
गेल्या 24 तासांत 44,157 कोरोना रुग्ण रोगमुक्त झाले; आता एकूण रोगमुक्तांची संख्या 3,16,80,626 आहे
साप्ताहिक पॉझिटीव्हिटी दर गेले 59 दिवस 3% हून कमी
दैनंदिन पॉझिटीव्हिटी दर गेले 28 दिवस 3% पेक्षा कमी
आतापर्यंत कोविड संसर्ग तपासणीच्या एकूण 50 कोटी 75 लाख चाचण्या करण्यात आल्या